Projektas Nr. TSP-327

ROKIŠKIO RAJONO SAVIVALDYBĖS TARYBA

SPRENDIMAS

DĖL ROKIŠKIO RAJONO SAVIVALDYBĖS TURTO IŠNUOMAVIMO BE KONKURSO

2024 m. spalio 31 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsnio 2 dalies 6 punktu, Rokiškio rajono savivaldybės ilgalaikio materialiojo turto viešo nuomos konkurso ir nuomos be konkurso organizavimo tvarkos aprašu, patvirtintu Rokiškio rajono savivaldybės tarybos 2023 m. gegužės 25 d. sprendimu Nr. TS-160 „Dėl Rokiškio rajono savivaldybės ilgalaikio materialiojo turto viešo nuomos konkurso ir nuomos be konkurso organizavimo tvarkos aprašo patvirtinimo“, atsižvelgdama į viešosios įstaigos „Rokiškio vaikų dienos centras“ 2024 m. spalio 14 d. prašymą „Dėl patalpų nuomos“, Rokiškio rajono savivaldybės taryba nusprendžia:

1.	Leisti išnuomoti be konkurso 10 (dešimčiai) metų viešajai įstaigai „Rokiškio vaikų dienos centras“, kodas 173260548, buveinės adresas: Rokiškis, J. Biliūno g. 2 LT-42105, Rokiškio rajono savivaldybei nuosavybės teise priklausantį, Rokiškio specialiosios mokyklos-daugiafunkcio centro patikėjimo teise valdomą nekilnojamąjį turtą: 94,91 kv. m patalpas, esančias pastate – mokykloje (patalpos kadastrinių matavimų byloje pažymėtos: 1/10 1-1 (0,51 kv. m iš 5,12 kv. m), 1/10 1-2 (9,19 kv. m iš 91,98 kv. m), 1/10 2-1 (7,19 kv. m iš 71,98 kv. m), 1/10 2-11 (28,27 kv. m iš 282,77 kv. m), 1/10 2-26 (0,83 kv. m iš 8,34 kv. m), 1/10 2-27 (0,43 kv. m iš 4,38 kv. m), 1/10 2-28 (0,82 kv. m iš 8,23 kv. m), 1/10 2-29 (0,44 kv. m iš 4,48 kv. m), 2-34 (47,23 kv. m)), unikalus Nr. 7398-7000-8010, adresas: Rokiškis, J. Biliūno g. 2, bendras pastato plotas – 4050,22 kv. m, kurių bendra įsigijimo balansinė vertė 2024 m. rugsėjo 30 d. – 17024,93 Eur (Europos Sąjungos lėšos – 5757,42 Eur, valstybės biudžeto lėšos – 1016,02 Eur, savivaldybės biudžeto lėšos – 10251,49 Eur), turto bendra likutinė vertė 2024 m. rugsėjo 30 d. – 10294,21 Eur (Europos Sąjungos lėšos – 4933,10 Eur, valstybės biudžeto lėšos – 871,06 Eur, savivaldybės biudžeto lėšos – 4490,05 Eur), turto registravimo grupė – 1202200.

2. Nustatyti:

2.1. šio sprendimo 1 punkte nurodyto turto naudojimo paskirtį – vaikų dienos socialinė priežiūra, užtikrinant vaiko ir (ar) šeimos gerovės ir (arba) vaiko teisių apsaugą;

2.2. šio sprendimo 1 punkte nurodyto turto nuomos kainą – 1,68 Eur per mėnesį už 1 kv. m.

3. Pritarti savivaldybės materialiojo turto nuomos sutarties projektui su viešąja įstaiga „Rokiškio vaikų dienos centras“ (pridedama).

Sprendimas gali būti skundžiamas Rokiškio rajono savivaldybės tarybai (Rokiškis, Sąjūdžio a. 1, LT-42136) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Panevėžys, Respublikos g. 62, LT-35158) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Panevėžys, Respublikos g. 62, LT-35158) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras	Ramūnas Godeliauskas

Dalia Kvedaraitė